KAPOSVÁR MEGYEI JOGÚ VÁROS

 POLGÁRMESTERE

1. változat

ELŐTERJESZTÉS

**a 2016/2017-es nevelési év előkészítéséről**

Kaposvár Megyei Jogú Város fenntartásában működő óvodák vonatkozásában az óvodavezetők felmérték azokat a szülői és intézményi igényeket, amelyek a nevelési év problémamentes előkészítéséhez szükségesek.

A 2016/2017-es nevelési évvel kapcsolatos előkészítés a hatályos jogszabályok szerint az óvodahálózatban megtörtént.

## Intézményfenntartás, intézményszerkezet

A Magyarország helyi önkormányzatairól szóló 2011. évi CLXXXIX. törvény 13. § (1) bekezdése 6. pontja alapján öt település Zimány, Orci, Patalom, Kaposújlak, Magyaregres önkormányzata a kötelező óvodai nevelési feladatainak ellátásáról Kaposvár közreműködésével gondoskodik. A fenti településekről 55 kisgyermek bejáró.

A feladat-ellátási szerződéseknek megfelelően 2016. év február 15-ig tájékoztattuk a partner önkormányzatokat a bejáró óvodások számáról és a normatíván felüli gyermekenkénti költségről. A hozzájárulás mértékét Kaposvár Megyei Jogú Város Polgármesteri Hivatala a költségvetési támogatásokon felül az egy gyermekre fordított költség alapján határozta meg. A 2016. évre egy óvodásra jutó, állami forrással és étkezési költségtérítéssel nem fedezett tervezett működési kiadások összege 118.100 Ft/fő/év.

A 2015/2016-os nevelési évben 6 központi óvoda működött önálló vezetővel, 19 telephelyen, 83 csoporttal.

# Óvodák

## A tankötelezett korú gyermekek iskolai beiratkozásának alakulása

Kaposvár Megyei Jogú Város óvodáiban a 2015/2016-os nevelési év végén óvodába járók közül a tankötelezett korú gyermekek száma 693 fő. A nem önkormányzati óvodák adataival együtt 797 fő (önkormányzati óvodákból: 693 fő, nem önkormányzati óvodákból:104 fő), az elmúlt nevelési évben794 fő volt.

A Nevelési Tanácsadó által elvégzett iskolaérettségi vizsgálatok, és az óvodai szakvélemények alapján 566 kisgyermek kezdi meg tanulmányait az iskolákban a 2016/2017-es nevelési évtől (önkormányzati intézményből: 497 fő, nem önkormányzati intézményből: 69 fő). Ez a létszám 12 gyermekkel kevesebb az előző nevelési év adatainál.

A nemzeti köznevelésről szóló 2011. évi CXC. törvény (a továbbiakban: Törvény) 45.§-a értelmében óvodavezetői javaslat valamint a Tanulási Képességet Vizsgáló Szakértői és Rehabilitációs Bizottság szakvéleményei alapján a tankötelezettség teljesítésének elhalasztását 231 kisgyermek esetében javasolták (önkormányzat által fenntartott óvodákból: 196 fő, nem önkormányzati fenntartású intézményekből: 35 fő). (Óvoda/1. számú melléklet)

A 2015. évi KIR rendszerbe feltöltött októberi statisztikai adat szerint1824 fő óvodai létszám volt, a 2014. év statisztikai adatához (1808 fő) viszonyítva 16 fővel több gyermeket regisztráltak.

 A 2015/2016-os nevelési évben óvodáinkban a naponta jelenlévő gyermekek 2015.09. hó és 2016.04. hó közötti időszakban csoportátlagban 70%-72% között volt.

A 203/2015.(XII.10.)önkormányzati határozat 1. pontja szerint meghatározott időpontban, a törvényi előírásoknak megfelelően 2016. április 20-21-én az önkormányzat által fenntartott intézményekben az óvodai beiratkozásokkal megtörtént a felmérés a várható óvodai igényekről.

A Törvény 49.§**-**a értelmében a gyermek harmadik életévének betöltése után elsősorban abba az óvodába vehető fel, amelynek körzetében lakik, ahol életvitelszerűen tartózkodik, illetőleg ahol szülője dolgozik. A felvételről, átvételről az óvoda vezetője dönt. Amennyiben a jelentkezők száma meghaladja a felvehető gyermekek számát, az intézmény fenntartója bizottságot szervez, amely javaslatot tesz a felvételre. A beírt létszámok alapján bizottság összehívására nem került sor.

Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt. Ha a gyermekek az év folyamán a 3. életévük betöltésével felvételre jogosulttá válnak, a szülő gyermeke óvodai felvételét, átvételét bármikor kérheti.

A Törvény 8.§ (1) bekezdése alapján az óvoda felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen minden három éves és annál idősebb gyermek óvodai felvételi kérelme teljesíthető.

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998.(IV.30.)NM rendelet 36.§-a alapján az a bölcsődébe járó gyermek, aki a harmadik életévét betöltötte, de testi vagy szellemi fejlettségi szintje szerint még nem érett az óvodai nevelésre és óvodai jelentkezését a bölcsőde orvosa nem javasolja, továbbra is ott gondozható negyedik életévének betöltését követő augusztus 31-ig.

A bölcsőde vezetője minden év április 30-áig tájékoztatást küld a gyermek lakóhelye, annak hiányában tartózkodási helye szerint illetékes települési önkormányzat jegyzőjének.

A következő nevelési évre vonatkozóan a bölcsődékben 1 fő sajátos nevelési igényű gyermek marad aki 2016. augusztus 31-ig betöltötte a 3. életévét. 2016. szeptember 01. és december 31. között 67 kisgyermek tölti be a 3. életévét, akik maradhatnak a bölcsődékben, de év közben akár az óvodákba is beírathatják őket a szülők.

## Nevelési év közben az óvodai körzetekbe költöző gyermekek, valamint az évközi nevelési tanácsadói és szakértői bizottsági vizsgálatokból eredő többszörös szorzós minősítés is növelheti a létszámokat.

Az előzőek miatt az óvodahálózat gyermeklétszáma az év közbeni beiratkozással folyamatosan változik.

Az óvodák alapító okiratainak megfelelően a halmozottan hátrányos helyzetű illetve a hátrányos helyzetű, valamint az integráltan nevelhető hároméves gyermekek felvételét biztosítja az óvodahálózat.

 A beiratkozás tapasztalatai alapján úgy tűnik, hogy a szülők élnek a Törvény által biztosított szabad intézményválasztás lehetőségével. Többségük több intézményben tájékozódik, és az ott nyert információi alapján dönt (az óvoda felszereltsége, személyi tényező, programjának sajátosságai, napi életszervezés, tiszta vagy vegyes csoportbeosztás, szolgáltatások igénybe vételének lehetősége), hogy gyermekének melyik óvodát választja.

A szülők körében egyre népszerűbbek azok az óvodák, ahol különböző vallási nézeteket segítő programmal dolgoznak.

 A Református Óvoda 2016 szeptembertől 2 csoportra bővül, a Szent Margit Katolikus Óvoda 4. csoporttal működik, ezek Kaposvár Megyei Jogú Város által fenntartott óvodák gyermek létszámának csökkenését jelentik. Városunkban az önkormányzat által fenntartott 83 óvodai csoporton felül, 14 és 8 (Duráczky, Bárczi) speciális gyermekeket ellátó óvodai csoport funkcionál.

## A jól megközelíthető, központi, frekventált helyen lévő intézményeink népszerűbbek, kiegyensúlyozottabb a létszámeloszlás.

Az Önkormányzat fenntartásában működő óvodák férőhely számait és a beírt gyermeklétszámokat figyelembe véve a 2016/2017-es nevelési évben az Arany János, a Honvéd Utcai, a Rét Utcai, Madár Utcai, a Temesvár Utcai, a Damjanich Utcai, a Tallián Gyula Utcai és Festetics Karolina Óvoda kivételével a többi óvoda tud újonnan jelentkező gyermekeket fogadni a továbbiakban.

A tavaszi jelentkezések alapján a 2016. decemberi prognosztizált adatok szerint a csoportalakításnál figyelembe vehető létszám 1926 fő, 2017. év tavaszán 1979 fő.Az óvoda folyamatos felvételt biztosító intézmény, így a létszámadatok is állandóan változnak.

Az óvodahálózat egyes területein, például a Szentjakabi városrészben emelkedik az óvodás korú gyermekek száma**.** Várhatóan az óvoda gyermeklétszáma 2-3 éven belül eléri az optimális beírt létszámot.A városrészre jellemző, hogy többségében nagycsaládos, több gyermekes családok lakhelyéül szolgál.

Az óvodát igénybe vevők között sok kisgyermek nagycsaládban élő, így a létszám folyamatos növekedésére lehet számítani. Az elmúlt évek gyakorlata alapján augusztus és szeptember hónapban az iskolai év elindulása után várható még beiratkozó gyermek a Szentjakabi Tagóvodába.

A különböző szociális juttatások feltételeként meghatározott rendszeres óvodába járás is ösztönző hatású a gyermekek folyamatos óvodai részvétele érdekében.

A városban biztosított új óvodáztatási lehetőségek, a szülők körében az óvodák népszerűségének megítélése befolyásoló tényezők az egyes intézményekbe beiratkozott gyermekek arányára, számára vonatkozóan.

A Kaposfüredi Tagóvodában az átlagnál alacsonyabbak a beírt létszámok. Az intézmény a gyermekek számára plusz programokkal, szolgáltatásokkal, szülőknek szervezett előadásokkal népszerűsíti az óvodát. Állandó marketing tevékenységet folytat a vonzáskörzet bővítése érdekében.

Ebben az évben óvoda körzetében kevesebb a három éves korú gyermek (11 fő, Magyaregres 4 fő), az előző évhez viszonyítva ugyan a beiratkozók létszáma magasabb volt, összességében 2017. februárban várható gyermeklétszám 67 fő, a figyelembe vehető számított létszám 74 fő.

Védőnői adatok szerint: 2014-ben Kaposfüreden16 fő, Magyaregres 1 fő, 2015-ben 15 fő, Magyaregres 5 fő volt a született gyermekek száma.

A születési adatok és az iskolába feltehetően távozó gyermekek száma alapján a tagóvoda prognosztizált gyermeklétszáma az elkövetkező években az alábbiak szerint várható:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| év | nevelési év végi létszám | nevelési év végi számítottlétszám | várható iskolába menő | óvodában maradó2017.ápr. | várható belépő új óvodás | 2017.dec.31várhatólétszám | óvodai csoportátlag | 2017.dec.31várhatószámítottlétszám | óvodaicsoportátlag |
| 2016/2017 | 67 | 72 | 11 | 56 | 17 | 73 | 18,3 | 81 | 20,3 |
| 2017/2018 | 73 | 81 | 13 | 60 | 20 | 80 | 20 | 88 | 22 |

A született gyermekek létszámát alapul véve a következő években az óvoda létszáma a Magyaregresről bejáró gyermekekkel együtt 6 – 13 fő emelkedést feltételez.

Óvodáinkban 2015. december 31-i állapot szerint 1869 gyermek volt beíratva. A sajátos nevelési igényű gyermekek szakértői véleménye alapján a számított létszám 1920 fő volt.

2016 március 31-én 1931 fő volt az óvodai létszámunk, a csoportalakításnál figyelembe vehető számított létszám 1990 fő volt.

Önkormányzati óvodákból 497 gyermeket írattak be az iskolákba. Az óvodai áprilisi beiratkozások alatt 490 kisgyermeket írattak be a szülők Kaposvár Megyei Jogú Város óvodáiba. A nem önkormányzati intézményekbe 112 főt.

2016. decemberére a 490 új gyermek közül 437 főt várunk az óvodáinkba. A 2016 decemberi

várható óvodai létszám 1871 fő. A csoportok alakításánál figyelembe vehető számított létszám 1926 fő, így az óvodák prognosztizált átlaglétszáma 23,4 fő.

A beiratkozó gyermekek közül 2017 tavaszára 53 fő várható, így a februári létszám 1924 lesz. A Törvény értelmében csoport-létszám számításánál 1979 gyermeket lehet figyelembe venni, így az óvodai átlaglétszám 24 fő lesz. (Óvoda/2. számú melléklet)

Az óvodahálózat működtetéséhez a normatívát számított pedagógus-létszám alapján állapítják meg, mely 25 fős maximális csoportlétszámot feltételez. A törvényben meghatározott maximális csoportlétszám fenntartói döntés alapján 20%-kal növelhető (30 fő). Az óvodák alapító okirata most 10% csoportlétszám növelést tartalmaz. A 2016/2017-es nevelési évben a 25 fős maximális csoportlétszámot az Arany János, a Rét, a Madár, a Temesvár és a Damjanich óvodák gyermeklétszáma haladja meg.

A 2015/2016-os nevelési évben 6 központi óvoda működött önálló vezetővel, 19 telephelyen.

Kaposvár Megyei Jogú Város Közgyűlése a 203/2015.(XII.10.) számú önkormányzati határozat 2. pontjában a 2016/2017-es nevelési évben az óvodai feladatellátáshoz 83 óvodai csoport finanszírozását határozta meg, ami megegyezik az előző nevelési év csoportszámával.

## 2.2 Intézményszerkezet, Személyi feltételek

Induló óvodai csoportok, az óvodapedagógusok, a pedagógiai munkát segítők ( pedagógiai asszisztensek, dajkák, létszáma a 2016/2017-es nevelési évre vonatkozóan.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Sorszám | Intézmény neve | Csoportszám | csoport szám összes | Óvodavezető | óvónő | dajka | óvodatitkár ,adminsztratív létszám | Óvónő összes | pedagógiai asszisztens összes | Dajka összes |
| 1. | Kaposvári Bajcsy- Zs. U. Közp. Óvoda | 4 | 15 | 1 | 8 | 4 | 3 | 31 | 5 | 15 |
| Béke Utcai Tagóvoda | 4 | 8 | 4 |
| Jutai Úti Tagóvoda | 2 | 4 | 2 |
| Arany János Tagóvoda | 5 | **10** | 5 |
| 2. | **Kaposvári Rét U. Közp. Óvoda** | 4 | 10 | 1 | 8 | 4 | 2 | **21** | **3,25** | **10** |
| SzigetvárUtcaiTagóvoda | 2 | 4 | 2 |
| Madár Utcai Tagóvoda | **4** | **8** | **4** |
| 3. | **Kaposvári Tar Csatár Közp.Óvoda** | 4 | 13 | 1 | 8 | 4 | 2,5 | 27 | 4 | 13 |
| Szántó Utcai Tagóvoda | 4 | 8 | 4 |
| Szentjakabi Tagóvoda | 5 | 10 | 5 |
| 4. | **Kaposvári Festetics K. Közp.Óvoda** | 6 | 15 | 1 | 12 | 6 | 3 | 31 | 5 | 15 |
| Temesvár Utcai Tagóvoda | 3 | 6 | 3 |
| Damjanich Utcai Tagóvoda | 3 | 6 | 3 |
| Tallián Gy.Utcai Tagóvoda | 3 | 6 | 3 |
| 5. | **Kaposvári Petőfi S. Közp. Óvoda** | 8 | 14 | 1 | 16 | 8 | 2 | 29 | 4,75 | 14 |
| Búzavirág Tagóvoda | 6 | 12 | 6 |
| 6. | **Kaposvári Nemzetőr Sori Közp. Óvoda** | 8 | 16 | 1 | 16 | 8 | 2,5 | 33 | 5 | 16 |
| Honvéd Utcai Tagóvoda | 4 | 8 | 4 |
| Kaposfüredi Tagóvoda | 4 | 8 | 4 |
|  |  **Összes:** | **83** | **83** | **6** | **166** | **83** | **15** | **172** | **27** | **83** |

## 3. Óvodák nyitvatartási ideje:

A Törvény 83.§ (2) bekezdése szerint, a fenntartó hatásköre az óvodák napi nyitvatartási rendjének meghatározása. Az Önkormányzat által fenntartott óvodákban az óvodavezetők felmérték a szülői igényeket a napi nyitvatartási időre vonatkozóan.

A Jutai Úti Tagóvodában a szülők részéről nem volt igény a 17.30 óráig tartó nyitvatartásra, így az intézményvezető kérte a nyitvatartási idő megváltoztatását, 17.30 óráról 17.00 órára.

A Szentjakabi Tagóvodában a szülők kérése alapján a nyitás időpontja 7.00 óráról 6.30 órára változik. A 2016/2017-es nevelési évre az óvodák nyitvatartási idejének engedélyezését a két tagóvoda kivételével változatlan formában javasoljuk az alábbiak szerint megállapítani:

|  |  |  |  |  |
| --- | --- | --- | --- | --- |
|  | Intézmény | Reggeli nyitás időpontja | Délutánizárásidőpontja | Napi nyitvatartási idő (órában) |
| 1. | **Kaposvári Festetics Karolina Központi Óvoda** | 6,30 | 17,30 | 11,00 |
| Temesvár Utcai Tagóvoda | 6,30 | 17,30 | 11,00 |
| Damjanich Utcai Tagóvoda | 6,30 | 17,30 | 11,00 |
| Tallián Gyula Utcai Tagóvoda | 6,30 | 17,30 | 11,00 |
| 2. | **Kaposvári Bajcsy-Zs. Utcai Központi Óvoda** | 6,30 | 17,00 | 10,30 |
| Béke Utcai Tagóvoda | 6,30 | 17,30 | 11,00 |
| Jutai Utcai Tagóvoda | 6,30 | 17,00 | 10,30 |
| Arany János Tagóvoda | 6,30 | 17,30 | 11,00 |
| 3. | **Kaposvári Petőfi Sándor Központi Óvoda** | 6,30 | 17,30 | 11,00 |
| Búzavirág Tagóvoda | 6,30 | 17,30 | 11,00 |
| 4. | **Kaposvári Rét Utcai Központi Óvoda** | 6,30 | 17,00 | 10,30 |
| Szigetvár Utcai Tagóvoda | 6,30 | 17,00 | 10,30 |
| Madár Utcai Tagóvoda | 6,30 | 17,30 | 11,00 |
| 5. | **Kaposvári Nemzetőr Sori Központi Óvoda** | 7,00 | 17,30 | 10,30 |
| Honvéd Utcai Tagóvoda | 6,30 | 17,00 | 10,30 |
| Kaposfüredi Tagóvoda | 6,30 | 17,00 | 10,30 |
| 6. |  **Kaposvári Tar Csatár Központi Óvoda** | 6,30 | 17,00 | 10,30 |
|  Szántó Utcai Tagóvoda | 7,00 | 17,00 | 10,00 |
| Szentjakabi Tagóvoda | 6,30 | 17,00 | 10,30 |

1. **Általános iskola**

4.1.Nyári napközi

A nyári napközis tábor megszervezésének költségeire Kaposvár Megyei Jogú Város 2016. évi költségvetésének céltartalékban  3.000.000 Ft van elkülönítve. Az előző évek gyakorlatának megfelelően a Klebelsberg Intézményfenntartó Központ Kaposvár Megyeközponti Tankerületével és a Kaposvári Humánszolgáltatási Gondnoksággal egyeztetve a Kaposvári Kodály Zoltán Központi Általános Iskola Toponári Tagiskolában kerül megszervezésre a nyári napközis tábor 2016. június 27-től július 31-ig.

Tájékoztatom a Tisztelt Közgyűlést, hogy a Klebelsberg Intézményfenntartó Központ Kaposvár Megyeközponti Tankerülete által megküldött adatok alapján Kaposvár városban működő általános iskolákban a 2016/2017-es tanévben az alábbiak szerint alakul az induló első osztályok száma és a tanulók létszáma.

|  |  |  |
| --- | --- | --- |
| **Kaposvári Kodály Zoltán Központi Általános Iskola** | **Beiratkozott tanulók létszáma (fő)** | **induló osztályok** |
|  | **2015. év** | **2016. év** | **2015. év** | **2016. év** |
| Kodály | 76 | 77 | 3 | 3 |
| Honvéd | 44 | 60 | 2 | 2 |
| Kinizsi | 23 | 18 | 1 | 1 |
| Kisfaludy | 49 | 63 | 2 | 2 |
| II.Rákóczi | 23 | 14 | 1 | 1 |
| Toldi | 48 | 54 | 2 | 2 |
| Toponári | 26 | 21 | 1 | 1 |
| Pécsi | 11 | 14 | 1 | 1 |
| Zrínyi | 61 | 49 | 2 | 2 |
| Benedek | 19 | 13 | 1 | 1 |
| Gárdonyi | 24 | 16 | 1 | 1 |
| Berzsenyi  | 33 | 37 | 2 | 2 |
| **Összesen**  | **437** | **436** | **19** | **19** |
| Katolikus | 49 | 52 | 2 | 2 |
| Református | 49 | 51 | 2 | 2 |
| Gyakorló | 69 | 53 | 3 | 3 |
| Duráczky | 17 | 22 | 2 | 3 |
| Bárczi | 11 | 15 | 2 | 1 |
| **Összes:** | **195** | **193** | **11** | **11** |
| **Mindösszes:** | **632** | **629** | **30** | **30** |
|  |  |  |

Kérem a Tisztelt Közgyűlést, hogy a határozati javaslatokat fogadja el.

Kaposvár, 2016. május 20.

 Szita Károly

 polgármester

**HATÁROZATI JAVASLAT:**

1. Kaposvár Megyei Jogú Város Közgyűlése a 2016/2017-es nevelési évre az óvodák nyitvatartási idejét az alábbiak szerint határozza meg:

|  |  |  |  |  |
| --- | --- | --- | --- | --- |
|  | Intézmény | Reggeli nyitás időpontja | Délutánizárásidőpontja | Napi nyitvatartási idő (órában) |
| 1. | Kaposvári Festetics Karolina Központi Óvoda | 6,30 | 17,30 | 11,00 |
| Temesvár Utcai Tagóvoda | 6,30 | 17,30 | 11,00 |
| Damjanich Utcai Tagóvoda | 6,30 | 17,30 | 11,00 |
| Tallián Gyula Utcai Tagóvoda | 6,30 | 17,30 | 11,00 |
| 2. | Kaposvári Bajcsy-Zs. Utcai Központi Óvoda | 6,30 | 17,00 | 10,30 |
| Béke Utcai Tagóvoda | 6,30 | 17,30 | 11,00 |
| Jutai Utcai Tagóvoda | 6,30 | 17,00 | 10,30 |
| Arany János Tagóvoda | 6,30 | 17,30 | 11,00 |
| 3. | Kaposvári Petőfi Sándor Központi Óvoda | 6,30 | 17,30 | 11,00 |
| Búzavirág Tagóvoda | 6,30 | 17,30 | 11,00 |
| 4. | Kaposvári Rét Utcai Központi Óvoda | 6,30 | 17,00 | 10,30 |
| Szigetvár Utcai Tagóvoda | 6,30 | 17,00 | 10,30 |
| Madár Utcai Tagóvoda | 6,30 | 17,30 | 11,00 |
| 5. | Kaposvári Nemzetőr Sori Központi Óvoda | 7,00 | 17,30 | 10,30 |
| Honvéd Utcai Tagóvoda | 6,30 | 17,00 | 10,30 |
| Kaposfüredi Tagóvoda | 6,30 | 17,00 | 10,30 |
| 6. |  Kaposvári Tar Csatár Központi Óvoda | 6,30 | 17,00 | 10,30 |
|  Szántó Utcai Tagóvoda | 7,00 | 17,00 | 10,00 |
| Szentjakabi Tagóvoda | 6,30 | 17,00 | 10,30 |

 Felelős: Szita Károly polgármester

 Közreműködik: dr. Gróf Regina irodavezető

 Bekesné Porczió Margit óvodavezető

 Hegedüs Mária Katalin óvodavezető

 Máté Mártonné óvodavezető

 Molik Edit óvodavezető

 Rónai Ágota óvodavezető

 Tavali Gabriella óvodavezető

 Határidő: 2016. szeptember 01.

2.) Kaposvár Megyei Jogú Város Közgyűlése felhatalmazza a Polgármestert, hogy a 2016. évi nyári napközi megszervezéséhez a szükséges intézkedéséket tegye meg.

 Felelős: Szita Károly polgármester

 Közreműködik: Molnár György igazgató

 dr. Gróf Regina irodavezető

 Határidő: 2016. június 10.